Aplinkos apsaugos departamentas

Veikla 
Pagrindinės Departamento veiklos sritys:

 vykdo aplinkos apsaugos valstybinę priežiūrą,
 tikrina ir kontroliuoja, ar fiziniai ir juridiniai asmenys laikosi ir vykdo įstatymus bei kitus reikalavimus aplinkosaugos srityje,
 konsultuoja ir vykdo šviečiamąją veiklą apie aplinkosaugą,
 organizuoja teisės medžioti suteikimą,
 bendrauja su bendruomenėmis, aktyviais gyventojais, nevyriausybinėmis organizacijomis ir savivaldybėmis,
 kuruoja ir priima neetatinius aplinkos apsaugos inspektorius.„Nuostatai“, Aplinkos apsaugos departamentas prie Aplinkos ministerijos. Nuoroda tikrinta 2023-04-12.„Apie mus“. Aplinkos apsaugos departamentas prie Aplinkos ministerijos. Nuoroda tikrinta 2024-07-26.
Departamentas bendradarbiauja su Bendruoju pagalbos centru. Skubiosios pagalbos tarnybų operatoriai telefonu 112 gautą informaciją apie aplinkos apsaugos pažeidimus operatyviai perduoda Departamento pareigūnams, kurie vyksta į iškvietimus.„Aplinkosauga. Kada skambinti?“. 112.lt. Nuoroda tikrinta 2023-12-15.

 Istorija 
Įkurtas 2018 m., sujungus regioninius aplinkos apsaugos departamentus (RAAD), tam, kad būtų skaidresnė ir vienodesnė Lietuvos aplinkos apsaugos valstybinė kontrolė.„Dėl Lietuvos Respublikos aplinkos ministerijos regionų aplinkos apsaugos departamentų reorganizavimo“. Teisės aktų informacinė sistema. Nuoroda tikrinta 2023-11-22. alt=Aplinkos apsaugos departamento pareigūno uniforma|kairėje|miniatiūra|Aplinkos apsaugos departamento pareigūno uniforma|250x250px 

Po sujungimo Aplinkos apsaugos departamentą sudarė 8 valdybos: Vilniaus, Kauno, Utenos, Alytaus, Marijampolės, Panevėžio, Šiaulių ir Klaipėdos, kuriose veikė 30 aplinkos apsaugos inspekcijų.miniatiūra|Aplinkos apsaugos departamento pastatas Smolensko g. 15, Vilniuje |250x250px|alt=Aplinkos apsaugos departamento pastatas Smolensko g. 15, Vilniuje2023 m. vasario 28 d. pradėjo veikti bendrasis konsultacijų telefonas +370 700 02022, kuriuo paskambinus konsultuojama atliekų tvarkymo, nuotekų, laukinių gyvūnų, medžioklės, žvejybos, oro taršos, žemės ūkio veiklos, želdinių, miškų apsaugos ir kitais aplinkosaugos klausimais.„Pradeda veikti bendrasis konsultavimo aplinkosauginėmis temomis telefonas: gali kreiptis visi“. Delfi.lt. Nuoroda tikrinta 2024-12-05.

2023 m. rugsėjo 6 d. pradėjo veikti Departamento sukurtas interaktyvus žemėlapis „Tvarkau Lietuvą“. Šis žemėlapis yra skirtas informuoti Departamento pareigūnus apie gamtoje pastebėtas atliekas, kenkėjų (žievėgraužio tipografo) apniktas ar nuvirtusias egles, sugadintą miško paklotę, kelius. Pareigūnai įsipareigoja patikrinti žemėlapyje pažymėtas teritorijas, rasti pažeidėjus, ir taip mažinti užterštų ir suniokotų teritorijų skaičių Lietuvoje.„Tvarkau Lietuvą“ nuo rugsėjo sulaukė daugiau nei 100 pranešimų: 7 nelegalūs šiukšlynai jau sutvarkyti“. Lrytas.lt. Nuoroda tikrinta 2023-10-20. Nuo 2024 m. rugsėjo 11 d. šiame žemėlapyje galima patikrinti, ar yra išduotas leidimas kirsti mišką konkrečioje vietoje.„Nuo šiol per „Tvarkau Lietuvą“ galima pranešti apie kirtimų pažeidimus“. Aplinkos apsaugos departamentas prie Aplinkos ministerijos. Nuoroda tikrinta 2024-09-11.

Nuo 2023 m. lapkričio 1 d. įsigaliojo nauja Departamento struktūra. Buvo suformuotos 5 regioninės valdybos: Vilniaus, Kauno, Panevėžio, Šiaulių ir Klaipėdos. Jose veikia 17 aplinkos apsaugos skyrių.„Keičiasi Aplinkos apsaugos departamento struktūra“. Aplinkos apsaugos departamentas prie Aplinkos ministerijos. Nuoroda tikrinta 2023-11-24.

Nuo 2024 m. liepos 1 d. Departamentas iš Aplinkos apsaugos agentūros perėmė tarpvalstybinio atliekų vežimo kompetentingos institucijos funkcijas.„Dėl Lietuvos Respublikos aplinkos ministro 2004 m. balandžio 27 d. įsakymo Nr. D1-207 „Dėl Atliekų tarpvalstybinių vežimų tvarkos aprašo patvirtinimo“ pakeitimo“. e-seimas.lrs.lt. Nuoroda tikrinta 2024-12-05.

2024 m. rugsėjo 9 d. Departamentas patvirtino ilgalaikę (2024–2026 m.) veiklos strategiją, kurios pagrindinis tikslas – skatinti gyventojus ir įmones veikti išvien su gamta.„Patvirtinta Aplinkos apsaugos departamento strategija – skatiname veikti išvien su gamta“. Aplinkos apsaugos departamentas prie Aplinkos ministerijos. Nuoroda tikrinta 2024-11-13.

 Nuorodos 

 Aplinkos apsaugos departamento interneto svetainė
 Kaip atpažinti aplinkosaugos pareigūną ir tarnybinį automobilį?
 Interaktyvus žemėlapis „Tvarkau Lietuvą“
 Konsultacijos aplinkosaugos klausimais
 Atmintinės aplinkosaugos klausimais
 Neetatiniai aplinkos apsaugos inspektoriai
 Aplinkosaugos kalendorius

 Šaltiniai 

Kategorija:Aplinkos apsauga
Kategorija:Lietuvos Respublikos aplinkos ministerija